Convocat el I Premi de Comunicació Científica per a fomentar la divulgació social de la investigació

## Convocat el I Premi de Comunicació Científica per a fomentar la divulgació social de la investigació

La Universitat de València (UV) i la plataforma de divulgació científica *The Conversation* han convocat el I Premi de Comunicació Científica, amb l’objectiu de promoure, reconèixer i impulsar la divulgació social de la recerca de la UV. Es dirigeix a les persones que hagen defensat la tesi doctoral o la tinguen dipositada a la Universitat entre l’1 de setembre de 2024 i el 30 d’abril de 2025. El termini de presentació dels articles començarà el dia 19 de juny de 2025 i finalitzarà el 25 de juny de 2025 (inclòs).

Per participar-hi s'ha de presentar un article divulgatiu d’una extensió màxima de 1.000 paraules que tinga la mateixa temàtica que la tesi doctoral i que incidisca, sobretot, en l’interès científic i social de la investigació en curs. Cada autora o autor només podrà presentar un únic article, original, inèdit i no premiat en altres concursos, emmarcat en una de les modalitats següents: Humanitats, Ciències Socials, Educació, Ciències de la Salut, Ciències Bàsiques o Enginyeries.

Es concedirà un premi de 300 euros per cadascuna de les sis modalitats, indivisible i subjecte a les retencions legalment establertes, i els articles guanyadors es publicaran en *The Conversation*, editats prèviament, si escau. La decisió del jurat es farà pública el dilluns 30 de juny.

Els articles s'han de presentar en format pdf per mitjà de la seu electrònica de la Universitat de València:

<http://webges.uv.es/uvEntreuWeb> - Registre electrònic

i l’òrgan al qual s’han de dirigir és “Serveis universitaris, generals i centrals”, concretament a la Unitat de Cultura Científica i de la Innovació.

Cal fer constar en la portada el títol, la modalitat a què opta i el nom, l'adreça, el telèfon i el correu electrònic de l'autor o autora. A més, s’ha d'ajduntar a la sol·licitud una declaració del caràcter original i inèdit del treball.

Els articles participants seran avaluats pel jurat de manera anònima, per la qual cosa no han de contenir cap referència a l'autoria, ni en el text ni en les imatges. El jurat està constituït per Carolina Moreno, catedràtica de Periodisme de la Universitat de València; José Miguel Soriano, catedràtic de Nutrició de la Universitat de València; Rafael Sarralde, director general de *The Conversation*, i Elena Sanz, directora de *The Conversation*.

En la valoració de les obres presentades, el jurat atendrà els criteris següents: interès científic i coherència (3 punts); creativitat i originalitat (3 punts), claredat expositiva i estructura del text (3 punts), i l'ús correcte de la sintaxi i les normes ortogràfiques (1 punt).

El jurat seguirà el procediment de votacions successives fins a obtenir una majoria de vots a favor d’un article determinat, per cada modalitat. Si el jurat creu que cap dels articles presentats no arriba a la qualitat mínima per ser publicat o no obté una puntuació mínima de 8 punts, el premi podrà no ser adjudicat. L’import del premi no serà fraccionat en cap cas. Les bases i la resolució del premi seran publicades al Tauler d’Anuncis de la Universitat de València, que tindrà efectes de notificació.

Podeu consultar les bases completes fent clic ací.

Arxivat en:
Investigació a la UV
, Estudis
, Doctorats
, Recerca, innovació i transferència
, Activitats doctorats
, Difusió i comunicació científica
, Cultura Científica

## Altres Notícies

La Universitat de València convoca la II Jornada de Divulgació de Tesis per a estudiantat predoctoral

Les Illes de Calor Urbanes es monitoraran des de l'espai en una missió de l'ESA liderada científicament pel catedràtic José Antonio Sobrino

El telescopi espacial PLATO de l'ESA completa una fase clau en el seu camí a la recerca d'exoplanetes

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar